OpenLLM-France/wikimedia huggingface dataset:
# Bergisel

Bergisel, Austriako Innsbruck herritik hegoaldera dagoen 746 metroko garaierako muino bat da. Wilten izeneko gunean dago, Sill ibaiak, bere urak Inn ibaian isurtzen dituen tokian.
Izena, latinezko burgusinusetik dator, mendia esan nahi duena, alemanez Bergisel bihurtu zena. Bere lehen erabileretako batzuk, errausketa gune eta, Glaziazio garaian, babeslekua izan ziren.
1809an, Bergisel, Bergiseleko lau guduak gertatu ziren tokia izan zen, Andreas Hoferren agindupean. 1892an, Andreas Hoferren omenezko monumentua, gudu horiek oroitarazteko eraikia izan zen.
1952tik, Innsbrucken Lau Muinoen Lehiaketako lau probetako bat ospatzen da. Bergiselchanze, zehazki, 1964ko Neguko Olinpiar Jokoetarako eraikia izan zen, aurreko arrapala ordezkatzeko, txikiagoa baitzen. Gainera, 1976ko Neguko Olinpiar Jokoetarako ere erabili zen. Arrapala berria, 2003an irekia izan zen, Zaha Hadid arkitektoak diseinatua, eski jauzietarako egun behar diren baldintzen arabera eginiko zaharrenetako bat bezala.
Berebiziko izua piztu zuen istripu lazgarri bat gertatu zen arte, non hildako asko egon ziren, Bergiselgo estadioa, snowboardeko Air & Style jaialdiko egoitza izan zen.
Brenner trenbideak zein Brennerautobahnek, Bergisel azpitik igarotzen diren tunelak dituzte. Sill Zintzurra, aisialdi tokia, honen oinean dago.
Bergiselera, Innsbrucketik datorren Stubaitbahnetik hel daiteke, Sonnenburgerhof Geltokira irtenez, edo, lehen zatian, Bergisel Geltokira.

## Kanpo estekak

* Datuak: Q683996
* Multimedia: Bergisel / Q683996
# Bergiumeko gudua

Bergiumeko gudua k.a 197an izandako gudu bat izan zen, gaur egungo Berga hirian, erromatarrek alde batetik eta bergistaniarrek eta lazetaniarrek bestetik hartu zuten parte. Iberiar herriek erromatarren menpetik askatzearren egindako matxinadan gertatu zen.

## Aurrekariak

Kartago garaitzean Erroma iberiar penintsulako indar nagusi bihurtu zen. Berehala ezarri zituen aldaketa administratiboak, eta batez ere, aldaketa fiskalak. Iberiar tribuek ez zuten stipendium zeritzon zerga ongi hartu eta matxinatu egin ziren.
Matxinada K.a 197an hasi zen. Istiluak geldiarazteko asmoz, Erromatar errepublikak Cayo Sempronio Tuditano bidali zuen Hispania Ziteriorrera eta Marko Helvio Blasion Hispania Ulteriorrera. Cayo Sempronio Tuditanio K.a 197 bukaeran hil zen gudaldi batean jasotako zauriengatik. Edonola ere, Ka. 197 eta 196 urteetan erromatarrek iberiar osteak garaitu zituzten Turdako guduan eta Iliturgiko guduan.
Matxinada ez zen oraindik zapaldua ordea, eta Marko Portzio Katon kontsula heldu arte ez zuten erromatarrek kostaldearen kontrola atxiki. Katonek Rhoden eta Emporion garaitu zituen matxinoak.

## Bataila

K.a. 195ean, Katonek egun gutxitan lazetaniarrak, suesetaniarrak eta ausetaniarrak menperatu zituen eta azken erresistentzia ere zapaldu zuen, lazetaniarrak eta bergistaniarrak garaitu baitzituen Castrum Bergiumen.

## Ondorioak

Erromatarrek iberiarrei harresiak eraisteko agindu zieten eta horregatik egungo Katalunian zeuden herrixkak desagertu ziren.

## Kanpo estekak

* Datuak: Q17374942
# Bergkamen

Bergkamen Alemaniako hiri-udalerri bat da, Ipar Renania-Westfalia estatuan. Azken zentsuaren arabera 49.263 biztanle zituen, 44,9 kilometro koadroko azaleran.

## Kanpo estekak

* Datuak: Q4192
* Multimedia: Bergkamen / Q4192
# Berrio

Berrio Elorrioko (Bizkaia) auzoa da. Herriaren erdigunetik lau kilometro ipar-ekialdera dago.

## Inguru naturala eta kokapena

Berrio auzoaren mugakideak honakoak dira: Gazteeta auzoa iparraldean, Aldape auzoa hegoaldean, eta Mendraka auzoa ipar-mendebaldean.
Bertara heltzeko Elorrio erdigunean hasi eta Aldape auzoa ere zeharkatzen duen BI-2632 errepidea hartu behar da.

## Ikus, gainera

* Durangaldea

## Kanpo estekak

* Datuak: Q12255061
# Berrio (argipena)

Berrio hitzak adiera batzuk ditu.

## Elorrion

* Berrio: auzoa.
* Berriozabaleta: auzoa.
* Balentin Berriotxoa elorriotarra zen.

## "Berrioak"

"Berrioak" (Iruñerrian espainieraz los Berrios deituak) elkarren ondoan dauden Nafarroako hiru herri dira:
* Berriobeiti.
** Berriobeiti: udalerriak kontzejukotik hartutako izena.
* Berriogoiti
* Berriozar

## Beste batzuk

* Berriozábal: Chiapasko herria.

## Erreferentziak

* ↑ Euskaltzaindia, Euskera 2010, 55, 1. zkia., 421.or.
# Berriki industrializatutako herrialde

Berriki industrializatutako herrialdea (BIH) zientzia politikoan eta ekonomikoan erabiltzen den termino bat da, zeinak munduko zenbait herrialde sozioekonomikoki sailkatzeko balio duen. Berriki industrializatutako herrialde bat garapen bidean dagoen herrialde bat da, baina haren garapen-abiadura besteena baino nabarmen altuagoa delarik. BIH motako herrialdeetan industrializazioaren eragin sozialak (adibidez, urbanizazioa) herrialde hartako gizartea azkar eraldatzen ari dira.

## Berriki industrializatutako herrialdeen zerrenda

Azpiko taulan ageri diren herrialdeak BIH gisa jotzen dituzte zenbait egile eta adituk. Turkia eta Hegoafrika garatutako herrialdetzat hartzen ditu CIAk. Turkia ELGAko kide fundatzaileetako bat izan zen 1961ean eta Mexiko 1994an batu zen erakunde hartara. G8+5 taldea G8ko kideek eta Txina, India, Mexiko, Hegoafrika eta Brasilek osatzen dute.
| Kontinentea | Herrialdea | BPG (Miliar USD, 2019 NDF) | BPG per capita(USD, 2019 NDF) | BPG (EP) (Egungo Int$ miliar, 2019 NDF) | BPG per capita (EP) (egungo Int$, 2019 NDF) | Giniren koefizientea 2011–17 | Giza Garapenaren Indizea (2019) | BPGaren hazkunde erreala, 2019an |
| Afrika | Hegoafrika | 351 | 6,001 | 761 | 12,999 | 63.0 (2014) | 0.705 (altua) | 0.53 |
| Ipar Amerika | Mexiko | 1,258 | 9,863 | 2,603 | 20,411 | 48.3 (2018) | 0.767 (altua) | -0.28 |
| Hego Amerika | Brasil | 1,839 | 8,717 | 3,220 | 15,529 | 53.9 (2018) | 0.761 (altua) | 1.15 |
| Asia | Txina | 14,342 | 10,252 | 23,460 | 16,785 | 38.5 (2016) | 0.758 (altua) | 6.15 |
| Asia | India | 2,875 | 2,104 | 9,611 | 7,034 | 37.8 (2011) | 0.647 (ertaina) | 4.85 |
| Asia | Indonesia | 1,119 | 4,136 | 3,329 | 12,302 | 38.1 (2018) | 0.707 (altua) | 5.02 |
| Asia | Malaysia | 365 | 11,415 | 943 | 29,526 | 41.0 (2015) | 0.804 (oso altua) | 4.33 |
| Asia | Filipinak | 376 | 3,485 | 1,003 | 9,277 | 44.4 (2015) | 0.712 (haltua | 5.95 |
| Asia | Thailandia | 543 | 7,808 | 1,338 | 19,228 | 36.5 (2018) | 0.765 (altua) | 2.35 |
| Europa | Turkia | 754 | 9,043 | 2,325 | 27,875 | 41.9 (2018) | 0.806 (oso altua) | 0.75 |

## Oharrak

* ↑ Oharra: Zenbat eta indize altuagoa, orduan eta desberdintasun sozial handiagoa.

## Erreferentziak

* ↑ «Report for Selected Countries and Subjects» www.imf.org (Noiz kontsultatua: 2020-09-20).
* ↑ «Report for Selected Countries and Subjects» www.imf.org (Noiz kontsultatua: 2020-09-20).
* ↑ «Report for Selected Countries and Subjects» www.imf.org (Noiz kontsultatua: 2020-09-20).
* ↑ «Report for Selected Countries and Subjects» www.imf.org (Noiz kontsultatua: 2020-09-20).
* ↑ «Gini index (World Bank estimate) | Data» data.worldbank.org (Noiz kontsultatua: 2020-09-20).
* ↑ Human Development Report 2019. United Nations Development Programme.
* ↑ «Report for Selected Countries and Subjects» www.imf.org (Noiz kontsultatua: 2020-09-20).
* 1 2 3 4 5 6 7 8 9 10 Mauro F. Guillén (2003). "Multinationals, Ideology, and Organized Labor". The Limits of Convergence. Princeton University Press. 126. or (5.1 taula).

## Kanpo estekak

* Datuak: Q376860
# Berrikuntza komunitateak

Berrikuntza babesten duten komunitateei berrikuntza-komunitateak (COI), berrikuntzarako komunitateak, berrikuntza-komunitateak, berrikuntza irekiko komunitateak, eta sorkuntza-komunitateak deitu zaie.
Lim eta Ong-ek (2019) berrikuntza-komunitate bat (KOI) eskualde-zentzua, kidetasuna eta identitate kolektiboa dituen pertsona-talde gisa definitzen dute, berrikuntza elkarrekin errazten dutenak .
CoIak norbanako motibatuek osatutako taldeak dira, elkarrekin helburu komun baterantz lan egiten dutenak, euren kausa komunaz konbentzituta daudelako .
Coakes eta Smithek (2007) berrikuntza-komunitateak (IB) berrikuntzan laguntzen duten praktika-komunitateen forma gisa definitzen dituzte.
Sawhneyk eta Prandellik (2000) sorkuntza-komunitateen eredua proposatu zuten, berrikuntzarako enpresetan dagoen ezagutza kudeatzeko gobernantza-mekanismo berri gisa. Sorkuntza-komunitateetan, jabetza intelektualaren eskubideak erkidego osoaren jabetzatzat hartzen dira, nahiz eta hura babesle gisa jarduten duen enpresa zentral batek gobernatzen duen eta partaidetza-arauak definitzen dituen. Eredu hori eredu hierarkiko itxiaren eta merkatuan oinarritutako eredu irekiaren artean kokatzen da .

## Erreferentziak

* ↑ Michael Lim, Bee Yong Ong, (2019) “Communities of innovation”, International Journal of Innovation Science, Vol. 11, pp. 402-418; https://doi.org/10.1108/IJIS-09-2017-0086
* ↑ Judge, W. Q.; Fryxell, G. E.; Dooley, R. S. (1997). "The new task of R&D management: Creating goal-directed communities for innovation". California Management Review. 39 (3): 72–85. doi:10.2307/41165899. JSTOR 41165899.
* ↑ Fichter, K (2009). "Innovation communities: The role of networks of promoters in open innovation of promotion of community". R&D Management. 39 (4): 357–371. doi:10.1111/j.1467-9310.2009.00562.x.
* ↑ Fleming, L.; Waguespack, D. M. (2007). "Brokerage, boundary spanning, and leadership in open innovation communities". Organization Science. 18 (2): 165–180. doi:10.1287/orsc.1060.0242.
* ↑ Sawhney, M.; Prandelli, E. (2000). "Communities of creation: Managing distributed innovation in turbulent markets". California Management Review. 42 (4): 24–54. doi:10.2307/41166052. JSTOR 41166052.

## Kanpo estekak

* Datuak: Q5154585
# Berrikuntza

Berrikuntza lehendik dauden elementuak aldatuz zerbait berria egitea da, elementu hori hobetzeko, nahiz eta posible den elementu guztiz berrien inplementazioan ere.

## Berrikuntza enpresaren ikuspuntutik

Enpresa berrikuntza enpresaritzan kontuan hartzen den elementua da merkataritza-arrakasta eskuratzearen momentuan. Enpresa berrikuntza kontzeptuak produktu berrien edo zerbitzu berrien sarrerari eman dezake merkatuan, eta antolaketa eta enpresaren kudeaketari baita ere. Batzuetan merkaturatutako produktu edo zerbitzuak ez dute aldaketa bat eragiten berez, berritasuna sortuta dauden produktuetan egoteko posibilitatea dago eta. Enpresa-berrikuntzak produktuetako edo berezko enpresaren berriztatzea ekar dezake, gehienetan eguneratuz merkatuaren eskarietara. Kasu askotan, enpresa baten arrakasta berrikuntza-graduaren mendean dago, ezaugarri honek arrakasta izatea eragiten dion ezaugarri bereizgarria izan daitekeelako.

## Kanpo estekak

* Datuak: Q174165
* Multimedia: Innovation / Q174165
# Barbués

Barbués (gaztelaniaz, aragoieraz eta ofizialki Barbués) Huescako Monegroak eskualdean dagoen udalerria da.

## Ikus, gainera

* Huescako udalerrien zerrenda

## Kanpo estekak

* Datuak: Q775912
* Multimedia: Barbués / Q775912
# Bosgarren Etorbidea

Bosgarren Etorbidea (ingelesez Fifth Avenue) AEBetako New York estatuko hiririk garrantzitsuena den New Yorkeko Manhattan barrutiko etorbiderik nagusienetako bat da. Luxuzko apartamentuz eta jauregi historikoz betea, Bosgarren Etorbidea New Yorken oparotasun ekonomikoaren ikur bat da. 34. kalea eta 59. kalearen arteko etorbidearen sekzioa munduko erosketa gunerik esklusiboenetako bat da Londresko Oxford Street, Parisko Champs Élysées eta Milango Via Montenapoleonerekin batera.
Etengabe munduko kalerik garestiena bezala jo da, alokairuen prezioa Paris, Londres edo Tokiokoen antzekoa delarik: "munduko kalerik garestiena" izena urtez urte aldatzen da txanponen fluktuazioaren eta tokiko baldintza ekonomikoen arabera. Zenbait urtetan 1990eko hamarkadaren erdialdetik 49. kalea eta 57. kalearen artean dagoen erosketa barrutia salmenta azalera metro karratu bakoitzeko bigarren preziorik garestiena bezala katalogatu da Londresko Sloane Streeten ondoren.

## Mugaketa geografikoa

Bosgarren Etorbidea Washington Square Parken abiatzen da, Greenwich Villagen, eta iparralderantz doa Midtownen erdialdetik, Central Parken ekialdearekiko paraleloan eta Upper East Side eta Harlemen zehar, non Harlem ibaian amaitzen den, 142. kalean. Trafikoak ibaia Madison Etorbideko Zubian zeharkatzen du.
Bosgarren Etorbideak Manhattango kaleen banalerro funtzioa egiten du, adibidez, E59 kalea W59 kaletik banatzen du. Bosgarren Etorbideak, gainera, elkarzut dituen kaleetako eraikinen zenbakiak jartzeko erreferentzia bezala funtzionatzen du, zenbakia handitu egiten da kaletik urrundu ahala. Adibidez, 1 E 59 st. Bosgarren Etorbidearekin izkina egiten dago, eta 300 E 59 st. Bosgarren Etorbidetik 3 bloke ekialdera dago.

## Eraikin aipagarriak

* 425 Fifth Avenue
* 500 Fifth Avenue
* 712 5th Avenue

## Kanpo estekak

* Datuak: Q109858
* Multimedia: 5th Avenue (Manhattan) / Q109858
# Bosenbach

Bosenbach Alemaniako udalerria da. Renania-Palatinatua estatuan dago, [[Kusel (barrutia)|Kusel]] barrutian. 2014an 727 biztanle zituen 8,16 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q563122
* Multimedia: Bosenbach / Q563122
# Bosgarren Koalizioko Gerra

Bosgarren Koalizioko Gerra 1809an Frantzia Iraultzailea geldiarazteko Europako zenbait boterek zuzendutako ahalegin militarra da, Napoleon boteretik kentzea eta frantziar eragina gutxitzea asmoa zuena. Koalizio hori Austriar Inperioak eta Britainia Handia eta Irlandako Erresuma Batuak zuzendu zuten.
Erresuma Batua jada Frantziaren aurka borrokan ari zen, Iberiar Penintsulako Gerran espainiar matxinoekin aliatuta. Aldi berean, Austriar Inperioak armada berri bat errekrutatu zuen, Pressburgeko Itunarekin amaitu zen aurreko gerraren porrotaren ondoren (Hirugarren Koalizioa) ezarritako baldintza kaskarrak bueltatzeko. Austriak, defentsa motako operazio txikiagoetan garaipen batzuk lortu zituen arren, Errusia eta Prusia koalizioan ez egoteak, austriarren zenbakizko gutxiagotasuna suposatu zuen frantziar armada erraldoien aurrean. Honek, ondoren, Wagramgo guduaren porrota suposatu zuen. Frantziarrek Austria Schönbrunneko Ituna sinatzera behartu zuten, zeinaren ondorioz Napoleonen aurrean are lurralde gehiago galdu zuen.

## Erreferentziak

* ↑ (Gaztelaniaz) Pereira, Juan Carlos. (2008). Diccionario de relaciones internacionales y política exterior. Bartzelona: Ariel ISBN 978-84-344-1829-5..

## Kanpo estekak

* Datuak: Q684324
* Multimedia: War of the Fifth Coalition / Q684324
# Bosentino

Bosentino Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. biztanle ditu, 4,7 kilometro koadroko azaleran banatuta.

## Mugakideak

Bosentinok honako udalerri hauekin egiten du muga:
Besenello Calceranica al Lago Caldonazzo Pergine Valsugana Vattaro Vigolo Vattaro

## Kanpo estekak

* Datuak: Q246579
* Multimedia: Bosentino / Q246579
# Bosforoko zubia

Bosforoko zubia (turkieraz: Boğaziçi Köprüsü) Turkiako Istanbul hiriaren asiar zatia europar zatiarekin izen bereko kanala zeharkatuz elkartzen duen zubi eseki bat da. 1074 metroko luzera du, eta sei errail ditu, hiru alde bakoitzean.
Alabaina, ez da Istanbuleko zubirik luzeena. Ohore hau Fatih Sultan Mehmet Zubiari dagokio, 1988an amaitu zena. 1090 metroko luzera du eta lehen zubitik ia bost kilometro iparraldera dago. Eguneko erabilera gehieneko orduetan bi zubi hauek trafiko oztopo handiak jasaten dituzte. Gainera, bi zubiek bidesari bat ezarrita dute erabiltzeagatik (gaur egun 3 turkiar lira, 2 euro baino gutxixeago), soilik europar zatitik asiarrera igarotzean kobratzen dena. Bidesari ordainketa honek are garrantzitsuago egiten ditu sortzen diren oztopoak. Bosforo itsasartearen gainean zubi eseki bat eraikitzearen proiektua turkiar gobernuak 1950ean pentsatu zuen, 20 urte beranduago eraikitzen hasi zelarik. Lanek hiru urte iraun zutenez, zubia 1973an amaitu zen.
2007ko apirilaren 23tik zubia LEDen bidez argiztatua da, hala energia aurrezte handia lortzen delarik.

## Ikus, gainera

* Munduko zubi esekirik luzeenak

## Kanpo estekak

* Datuak: Q4484
* Multimedia: Bosphorus Bridge / Q4484
# Bosforoko Erresuma

Bosforoko Erresuma edo Zimeriar Bosforoko Erresuma (antzinako grezieraz: Βασίλειον τοῦ Κιμμερικοῦ Βοσπόρου, Basileion tou Kimmerikou Bosporou) Itsaso Beltzan zegoen antzinaroko herrialdea izan zen, k.a. 438an Spartokos I.ak sortua. Kertx-eko itsasarteko eskualdean zegoen, eta joniar jatorriko greziar kolonia batzuen batasunak eratu zuen. Kolonia horien artean Eupatoria, Fanagoria, Feodosia, Tanais, Olbia eta Panticapea nabarmendu ziren, gehienak Krimean, greziarrek Khersoneso Tauriko deitzen zioten penintsulan, kokatuak. Bere hiriburua Panticapea hiria izan zen.
Eszitiarrekiko harremanak eta hurbiltasunak Ponto Euxinoko iparraldeko kostaldeko greziar kolonien kulturan eta artean eragin handia izan zuen, baita eszitiarrek etengabe egindako erasoen ondorioz ezegonkortasun-iturri ere. Eraso hauetatik defendatzeko ezintasunaren aurrean, erresuma Pontoko Erresumaren babespean sartu zen. Ondoren, sarmaziarrek eszitiarrak lekuz aldatu zituzten, eta greziar hiriei erasotzen jarraitu zuten. Azkenean, erresumak, biziraupena bermatzeko, erromatarren eraginpean geratzea onartu zuen.
Hurrengo mendeetan zehar, erroxolanek eta iazigiarrek etengabeko mehatxua eragin zuten beren bizitzarako. Godoek, azkenean, herri horiek baztertu eta erresuma inbaditu zuten, IV. mendean barbaroen inbasioen garaian suntsitua izan zena. Hiriek iraun egin zuten hamarkada batzuetan, hunoak iritsi arte.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q321371
* Multimedia: Bosporan Kingdom / Q321371
# Bosforo

Bosforo (turkieraz: Boğaziçi, grezieraz: Βόσπορος, Vosporos, bulgarieraz: Босфора, Bosfora) Europa eta Asia bereizten dituen Istanbul hiriko (Turkia) itsasartea da. Marmara itsasoa (turkieraz: Mármara Denizi, grezieraz: Θάλασσα του Μαρμαρά) eta Itsaso Beltza (turkieraz: Karadeniz, grezieraz: Μαύρη Θάλασσα) lotzen ditu. Errusiak eta Ukrainak Mediterraneo itsasora duten irteera bakarra da.
30 kilometroko luzera du eta 3.700 metroko zabalera handiena Itsaso Beltzeko sarreran, 750 metroko zabalera txikiena Anadoluhisarı eta Rumelihisarı otomandar gazteluen artean. Bere sakonera 36 eta 124 metroen artekoa da. Itsasarteko bazterrak jendetsuak dira oso, Istanbulek 11 milioi biztanle baititu.
Bosforok zubi bi ditu: lehendabizikoa, Bosforoko zubia, 1.074 metrokoa, 1973an bukatu zuten eta, bigarrena, Fatih Sultan Mehmed zubia 1.014 metrokoa, 1988an.
2004an, Marmaray, 13,7 kilometroko Trenbide Tunela eraikitzen hasi ziren, baina aztarna arkeologiko garrantzitsuak aurkitu zituzten, eta lanak atzeratu egin ziren. 2013ko urrian inauguratu zuten. Tuneleko ia 1.400 metroak itsasartearen azpian doaz, 55 metroko sakoneran.

## Erreferentziak

* ↑ Euskaltzaindia. Europako toponimia fisikoa. .
* ↑ Bosforo itsasartea Lur Hiztegi Entziklopedikoa
* ↑ David BRIGINSHAW: Istanbul’s Bosphorus rail link to open next year Railjournal.com

## Ikus, gainera

* Dardaneloak
* Urrezko Adarra

## Kanpo estekak

* Datuak: Q35958
* Multimedia: Bosphorus / Q35958
# Bletchley

Bletchley, Ingalaterrako erdialdean dagoen udalerri bat da, Buckinghamshire konderrian.
2011n 37.114 biztanle zituen.
* Datuak: Q127159
* Multimedia: Bletchley / Q127159
# Bletchingley

Bletchingley, Ingalaterrako hego-ekialdean dagoen udalerri bat da, Surrey konderrian.
2011n 2.973 biztanle zituen.
* Datuak: Q3476851
* Multimedia: Bletchingley / Q3476851
# Bletsoe

Bletsoe, Ingalaterrako erdialdean dagoen herri bat da, Bedfordshire konderrian.
2011n 260 biztanle zituen.
* Datuak: Q1523163
* Multimedia: Bletsoe / Q1523163
# Blessington

Blessington edota Ballycomeen (irlanderaz: Baile Coimín) Irlandako udalerri bat da, Wicklow konderrian dagoena. 2011ko erroldaren arabera 5.010 biztanle zituen.

## Kanpo estekak

* Datuak: Q883912
* Multimedia: Blessington / Q883912
# Clitocybula lacerata

Clitocybula lacerata Marasmiaceae familiako onddo espezie bat da. Ez du balio sukalderako.
Sinonimoak: Collybia lacerata, Fayodia lacerata, Baedpora lacerata, Hydropus laceratus.

## Deskribapena

Kapela: 70 mm arteko diametrokoa, hasieran ganbila, gero zabaldua, azkenean pixka bat deprimitua; ertz zuzena, helduaroan pitzatua. Gainazal haritsua, norabide erradialean pitzatua; kolore zurixkakoa, gris-okre antzekoa, gris-argenta kolorekoa.
Orriak: Estu, adnatutik apur bat dekurrenteetara, adarkatuak, zurixkak, gero gris zurbilak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 80 mm arteko garaietakoa eta 10 mm arteko lodierakoa, zilindrikoa, barnehutsa, luzetarako zuntzexka zuri txikiz estalia; grisetik gris-arrexkara kolorekoa helduaroan.
Haragia: Mehea, zurixka, usain belarkara leuna, zaporea ez oso nabarmena.
Etimologia: Collybia antzinako grekotik dator, eta txanpona esan nahi du. Perretxikoaren formagatik Lacerata epitetoa berriz latinetik dator, urratua, esan nahi duen, "lacerata" hitzetik.

## Jangarritasuna

Ez du sukaldaritzarako balio.

### Nahasketa arriskua

Erraz ezagutu daiteke, bere izena eman dion ezaugarriagatik. Ia lakartutako ildaskak nabaritzen dira batez ere kapelan.

## Sasoia eta lekua

Udan eta udazkenean, hostozabalen eta koniferoen zur oso degradatuetan.

### Banaketa eremua

Kanada, Ameriketako Estatu Batuak, Costa Rica, Kamerun, Europa, Errusia, Himalaiako eremua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 130 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 263 or. ISBN 84-282-0540-6X (T. 2). ISBN: 84-282-0538-8 (O.C.)...
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Clitocybula lacerata: GBIF—the Global Biodiversity Information Facility.

## Kanpo estekak

* Datuak: Q10455237
* Multimedia: Clitocybula lacerata / Q10455237
# Betsy Ancker-Johnson

Betsy Ancker-Johnson (Saint Louis, Missouri, 1927ko apirilaren 29a – Austin, Texas, 2020ko uztailaren 2a) plasma fisikari estatubatuarra izan zen.